OpenLLM-France/wikimedia huggingface dataset:
# Selecció de futbol de Kenya

La Selecció de futbol de Kenya és l'equip representatiu del país a les competicions oficials. Està dirigida per la Federació de Futbol de Kenya (en anglès, Football Kenya Federation), que pertany a la CAF.
Internacionalment, només ha participat en la fase final de la Copa d'Àfrica

## Competicions internacionals
### Participacions en la Copa del Món

* De 1930 a 1970 – No hi va participar
* De 1974 a 2018 – No s'hi va classificar

### Participacions en la Copa d'Àfrica

* De 1957 a 1959 – No hi va participar
* De 1962 a 1970 – No s'hi va classificar
* 1972 – Primera ronda
* De 1974 a 1982 – No s'hi va classificar
* 1984 – No hi va participar
* 1986 – No s'hi va classificar
* 1988 – Primera ronda
* 1990 – Primera ronda
* 1992 – Primera ronda
* 1994 – No s'hi va classificar
* 1996 – Abandonà
* De 1998 a 2002 – No s'hi va classificar
* 2004 – Primera ronda
* De 2006 a 2017 – No s'hi va classificar

## Referències

* ↑ Courtney, Barrie. «Kenya International Matches». RSSSF. [Consulta: 1r abril 2007].
# Series.ly

Series.ly va ser una pàgina web que consistia en un portal d'enllaços per a la visualització de sèries i pel·lícules creada per Oriol Solé, Andreu Caritg i David Tardà.
A mitjans de 2015, deu agents de la Policia Nacional van irrompre a les oficines de la pàgina i van detenir els creadors, els quals passarien una nit al calabòs. Es va dur a terme el tancament de la pàgina, a causa de la reforma de la Llei de Propietat intel·lectual (LPI), que havia entrat en vigor el gener de 2015, acusats d'haver-ne obtingut un benefici de més de 600.000 euros. Altres estats com els EUA havien estat pressionant l'espanyol per tal que endurís la llei i, de fet, el 2013 l'antic executiu d'HBO, James Costos, havia estat nomenat ambaixador estatunidenc a Espanya. David Bravo va ser l'advocat especialitzat en dret informàtic qui va portar el cas. Els socis propietaris de la web van defensar-se dient que no es tractava una pàgina pirata, perquè no contenia arxius, sinó enllaços que redirigien a altres portals. Tot i així, la pàgina va quedar inaccessible per als usuaris. L'octubre de 2022, el jutjat de Sabadell que duia el cas contra els tres propietaris de Series.ly va decretar-ne l'absolució, argumentant que l'allotjament d'enllaços no incompleix la PLI.
Els socis de la pàgina van idear una alternativa: Tviso. Es tractava d'un servei que centralitzaria l'oferta de diverses cadenes de televisió de pagament (Netflix, HBO...), permetent a l'usuari rebre més i millors recomanacions d'acord amb les seves preferències, amb un algorisme propi que defugís dels interessos de cada plataforma. No obstant, l'start up no va reeixir, en no trobar col·laboradors que hi volguessin participar.

## Referències

* ↑ Manresa, Júlia. «Els fundadors de Series.ly busquen 2 M€ per exportar Tviso». Diari Ara, 24-03-2016. [Consulta: 31 gener 2023].
* ↑ «Ley 21/2014, de 4 de noviembre» ( PDF) (en castellà). Boletín Oficial del Estado, 05-11-2014. [Consulta: 31 gener 2023].
* ↑ Nurton, James «Spain cracks down on IP crime». Managing Intellectual Property, 24-08-2015, pàg. 8.
* ↑ Nurton, James «Websites take action ahead of Spanish copyright change». Managing Intellectual Property, 05-01-2015, pàg. 60.
* ↑ Méndez, Manuel Ángel. «Contra la pared y al calabozo: así tumbaron la web de enlaces Series.ly» (en castellà). El Confidencial, 08-03-2016. [Consulta: 31 gener 2023].
* ↑ Sáez, Raquel. «Caso Series.ly: resulta que alojar enlaces no era delito» (en castellà). La Vanguardia, 19-10-2022. [Consulta: 31 gener 2023].
* ↑ López, Miguel «Tviso: los creadores de Series.ly combinan un gestor de series con la programación de la TV» (en castellà). Genbeta, 11-05-2015.
* ↑ Flores, Chema. «Tviso, el Apple TV español, echa el cierre tras no conseguir su venta a Rakuten» (en castellà). El Economista, 19-07-2019. [Consulta: 31 gener 2023].

## Vegeu també

* Seriesyonkis
# Elachistocleis

Elachistocleis és un gènere de granotes de la família Microhylidae que es troba a Panamà i Sud-amèrica.

## Taxonomia

* Elachistocleis bicolor (Guérin-Méneville, 1838).
* Elachistocleis erythrogaster (Kwet & Di-Bernardo, 1998).
* Elachistocleis ovalis (Schneider, 1799).
* Elachistocleis piauiensis (Caramaschi & Jim, 1983).
* Elachistocleis skotogaster (Lavilla, Vaira & Ferrari, 2003).
* Elachistocleis surinamensis (Daudin, 1802).

## Referències

* IUCN (anglès)
# Eleccions al Dáil Éireann de 1965

Les eleccions al Dáil Éireann de 1965 es van celebrar el 7 d'abril de 1965 per a renovar els 144 diputats del Dáil Éireann. Va guanyar el Fianna Fáil per majoria absoluta i Seán Lemass formaria govern

## Resultats

| Partit | Líder | % | Escons |
| Fianna Fáil | Seán Lemass | 47,8% | 72 |
| Fine Gael | James Dillon | 33,9% | 47 |
| Laborista | Brendan Corish | 15,4% | 21 |
| Clann na Poblachta | Seán MacBride | 0,8% | 1 |
| Independents | | 2,0% | 2 |

## Referències

* (anglès) Pàgina del Dáil Éireann Arxivat 2009-12-18 a Wayback Machine.
* (anglès) Resultat de les eleccions de 1965
# Westhalten

Westhalten (en alsacià Waschthàlte) és un municipi francès, situat a la regió del Gran Est, al departament de l'Alt Rin. L'any 2006 tenia 904 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 668 | 707 | 761 | 745 | 770 | 816 |

## Administració

Llista d'alcaldes :
| Període | Identitat | Partit |
| 2001- | Gérard Schatz | |
# 7 vírgenes

7 vírgenes és una pel·lícula espanyola dirigida el 2005 per Alberto Rodríguez i ambientada en la joventut marginal de Sevilla.

## Sinopsi

És estiu en un barri obrer i marginal de Sevilla. Tano, un jóven que compleix condemna en un reformatori, rep un permís especial de 48 hores per a assistir a les noces del seu germà Santacana. Amb el seu millor amic, Richi, es llança a viure aquestes hores amb el ferm propòsit de divertir-se i de fer tot el que li està prohibit: s'emborratxa, es droga, roba, practica el sexe i torna a sentir-se viu i lliure. Però, a mesura que passen les hores, Tano també assisteix a l'enfonsament de tots els seus punts de referència: el barri, la família, l'amor, l'amistat, tot ha canviat. Més enllà d'un permís de 48 hores, la llibertat de Tano es converteix en un viatge obligat cap a la maduresa.

## Repartiment

* Juan José Ballesta: Tano
* Jesús Carroza: Richi
* Vicente Romero: Santacana
* Julián Villagrán: José María
* Alba Rodríguez: Patri
* Héctor Mora: Rana
* Ana Wagener: Mare Richi
* Manolo Solo: Director Centre
* Maite Sandoval: Mare Patri

## Palmarès cinematogràfic

* Goya en la 20a edició al millor actor revelació per a Jesús Carroza.
* Conquilla de Plata en el Festival de Sant Sebastià per a Juan José Ballesta.

## Referències

* ↑ '7 vírgenes' o la realidad de las barriadas del sur de España, El Mundo, 25 d'octubre de 2005
* ↑ 7 vírgenes al web del Ministeri de Cultura
* ↑ 7 vírgenes a Fotogramas
* ↑ 7 vírgenes al web dels Goya
* ↑ El Bola se hace mayor, El País, 9 d'octubre de 2005
* ↑ Juan José Ballesta celebra la Concha de Plata con un 'botellón' en Parla, El Mundo, 24 de setembre de 2005

## Enllaços externs

* '7 Vírgenes', la veo y no me la creo, espinof.com
# Elias Fonsalada

Elias Fonsalada (fl. final s. XI-inics del XII) fou un trobador occità.

## Vida

D'aquest trobador es conserven només dues cançons i una breu vida, però no se'n tenen referències en documents d'arxiu. Segons la vida, era originari de Bergerac, del bisbat de Perigord, i era fill d'un burgès que s'havia fet joglar i ell mateix era joglar. La vida diu que no fou "bon trobaire" sinó "noellaire". Aquesta darrera paraula ha estat discutida pels estudiosos però sembla al·ludir al fet que fos autor de novas, poesia narrativa. La cronologia d'aquest autor se situa en els darrers anys de Pere II d'Aragó, segons el seu editor.
"Fonsalada" és esmentat per Uc de Lescura tot dient que "lloa el seu feu".

## Obra

Es conserven només dues cançons d'Elias Fonsalada. Una tercera (En abriu s'esclairo·ill riu PC 293,24) li és atribuïda per algun manuscrit però els estudiosos la consideren més aviat de Marcabrú.

### Cançons

* (134,1) De bo loc movon mas chansos
* (134,2) En cor ai que comens

## Referències

* ↑ Vegeu Raupach, p. 141, nota 2
* ↑ Vegeu Raupach p. 141, nota 1
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia
### Edicions

* Raupach, Manfred: Elias Fonsalada. Kritische Ausgabe, In: Zeitschrift für romanische Philologie 90 (1974), pàg. 141–173

### Repertoris

* Guido Favati (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, pàg. 331
* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Elias Fonsalada és el número PC 134]
* Martí de Riquer, Vidas y retratos de trovadores. Textos y miniaturas del siglo XIII. Barcelona, Círculo de Lectores, 1995 p. 118-119 [Reproducció de la vida, amb traducció a l'espanyol, i miniatures dels cançoners I i K]

## Vegeu també

Llista de trobadors i trobairitz

## Enllaços externs

* http://troubadours.byu.edu/PC/PC-134/134%20-%20Elias%20Fonsalada.htm
# Nacionalisme való

El nacionalisme való és el moviment polític que defensa Valònia com a nació. En general, els militants valons que han lluitat per l'autonomia de Valònia com en el Discurs de Fernand Dehousse sobre el federalisme, al Congrés Nacional Való, va rebutjar i rebutja el nacionalisme. D'altra banda, els valons més autonomistes com André Renard per exemple, han subordinat la lluita per Valònia a qüestions específicament socials o sindicals, però no sempre rebutgen el terme de nació.

## Referències

* Nationalisme et postnationalisme, en Actes du colloque qui s'est tenu à Namur li 30 avril 1994 textos presentats per Philippe Destatte, Jean-Charles Jacquemin, Françoise Orban-Ferauge i Denise Van Dam, Namur, 1995

## Vegeu també

* Federalisme belga
* Nacionalisme flamenc
* Nacionalisme belga
* Partició de Bèlgica
# Rosa gigantea

Rosa gigantea és una espècie de rosa nadiua del nord-est de l'Índia, el nord de Myanmar i el sud-oest de la Xina (Yunnan) on creix a les faldes de l'Himàlaia a 1000–1500 m altitud. de vegades es considera una varietat de Rosa odorata,amb el nom deR. odorata var. gigantea.
Tal com el seu nom suggereix, és l'espècie de rosa més grossa; pot enfilar-se a les capçades dels arbres fins als 20 m mitjançant les seves espines fortes i ganxudes i un tronc de fins a 50cm de diàmetre. Les fulles són semi-perennes, fan 15–25 cm de llargada, pinnades, normalment de 7 folíols i cada folíol fa uns 4–8 cm de llarg. Les flors són blanques, color crema o grogues i són les més grosses de totes les roses salvatges amb uns 10 a14 cm de diàmetre. Els gavarrons són grocs o taronges, de 2.5-3.5 cm de diàmetre, durs, i sovint no es desprenen de la planta durant l'hivern apareixent a la primavera següent alhora que les noves flors.
Una altra rosa, descrita a Manipur el 1888 amb el nom de R. macrocarpa i R. xanthocarpa per Sir George Watt, una autoritat en roses de l'Índia, es considera actualment la mateixa espècie que R. gigantea. Les característiques diferencials de R. macrocarpa (flors de groc més intens, foliatge més gros amb 4 a 7 foliols i fruits grocs i grans) no són consistents.

## Referències

* ↑ «The Plant List: A Working List of All Plant Species». [Consulta: 30 desembre 2014].
* ↑ Gu Cuizhi (Ku Tsue-chih); Kenneth R. Robertson.
# Whiplash (cançó de Metallica)

* Per a altres significats, vegeu «Whiplash».
«Whiplash» és el primer senzill de la banda estatunidenca Metallica, el primer del seu primer àlbum d'estudi Kill 'Em All, publicada el 8 d'agost de 1983.
Ha estat versionada en diverses ocasions, entre les quals destaca la realitzada per Motörhead a l'àlbum de tribut a Metallica titulat Metallic Attack: The Ultimate Tribute, que va guanyar el seu primer Grammy a la millor actuació metal l'any 2005. La cançó també va aparèixer en la banda sonora dels videojocs Tony Hawk's Underground 2 i Guitar Hero: Metallica.

## Referències

* ↑ «47th Grammy Awards - 2005» (en anglès). RockOnTheNet.com, 13-05-2005. [Consulta: 13 setembre 2017].
# Brandon Oakes

Brandon A. Oakes (23 de novembre de 1971) és un actor, artista i ballarí d'Akwesasne. És membre de la Nació Mohawk d'Akwesasne.
És conegut pel seu paper a la pel·lícula Through Black Spruce, per la qual va ser nominat com a millor actor als 7th Canadian Screen Awards del 2019. També ha aparegut a les pel·lícules Rhymes for Young Ghouls, The Saver, Blood Quantum, Togo i Akilla's Escape, les sèries de televisió Arctic Air, Saving Hope, Cardinal, Bad Blood, Diggstown, Anne with an E i Unsettled, així com la sèrie web Decoys.

## Referències

* ↑ "Actor, Artist and Dancer...Brandon A. Oakes". Indian Time, December 5, 2013.
* ↑ "Canadian Screen Awards 2019: English-Canadian films shut out of best picture category". Now, February 7, 2019.
# Riu Caia

El Caia és un riu portuguès que neix a la Serra de São Mamede, entre les freguesies de Reguengo i Ribeira de Nisa, al concelho de Portalegre. Durant el seu curs, passa per Arronches i Caia, fins que mor al marge esquerre del riu Guadiana, al municipi d'Elvas.

## Afluents

* Ribeira de Arronches o Alegrete
* Ribeira de Algalé

## Preses

* Barragem do Caia

## Referències

* ↑ «Guadiana River » Algarve Tourism Guide» (en anglès americà). [Consulta: 7 gener 2023].
* ↑ «Barragem do Caia - Informações técnicas na Comissão Nacional Portuguesa das Grandes Barragens». Arxivat de l'original el 2012-09-08.

## Bibliografia

* García Blanco, J.: Los puentes del Caya. Espacios de paso, espacios de encuentro, Revista de Estudios Extremeños, 2019, Tomo LXXV, N.º III, pp. 963-1019.
# Albert Heaton

Albert Heaton, (Toronto, 15 de març de 1915 - ?) fou un ciclista canadenc, que es va especialitzar en les curses de sis dies.

## Palmarès

* 1936
** 1r als Sis dies d'Ottawa (amb Robert Walthour Jr i Roy McDonald)

## Referències

* ↑ «Biografia d'Albert Heaton». 6dayracing.ca. Arxivat de l'original el 29 de juny 2015. [Consulta: 29 desembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Diamant de bec rosat

El diamant de bec rosat (Erythrura kleinschmidti) és un ocell de la família dels estríldids (Estrildidae).

## Hàbitat i distribució

Habita boscos a les muntanyes de Viti Levu, a les illes Fiji.

## Referències

* ↑ «Diamant de bec rosat». Cercaterm. TERMCAT, Centre de Terminologia. Rev. 20/01/2022(català)
# Westport (Dakota del Sud)

Westport és una població dels Estats Units a l'estat de Dakota del Sud. Segons el cens del 2000 tenia 125 habitants.

## Demografia

Segons el cens del 2000, Westport tenia 125 habitants, 48 habitatges, i 37 famílies. La densitat de població era de 185,6 habitants per km².
Dels 48 habitatges en un 39,6% hi vivien nens de menys de 18 anys, en un 64,6% hi vivien parelles casades, en un 10,4% dones solteres, i en un 22,9% no eren unitats familiars. En el 22,9% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,05.
Per edats la població es repartia de la següent manera: un 29,6% tenia menys de 18 anys, un 4,8% entre 18 i 24, un 34,4% entre 25 i 44, un 20% de 45 a 60 i un 11,2% 65 anys o més.
L'edat mediana era de 36 anys. Per cada 100 dones de 18 o més anys hi havia 83,3 homes.
La renda mediana per habitatge era de 37.292 $ i la renda mediana per família de 40.625 $. Els homes tenien una renda mediana de 25.313 $ mentre que les dones 23.750 $. La renda per capita de la població era de 15.541 $. Cap de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Westport». American Fact Finder. Oficina del Cens dels Estats Units, 12-01-2010.
# Emil Kostadinov

Emil Kostadinov (en búlgar: Емил Костадинов) (nascut el 12 d'agost de 1967 a Sofia) és un futbolista búlgar, ja retirat, que jugava de davanter. Va ser nomenat jugador búlgar més destacat de 1993.

## Trajectòria

Kostadinov va començar la seua carrera a les files del CSKA Sofia, on va formar un destacat trio de grans jugadors amb Hristo Stoítxkov i Liuboslav Pènev a les darreries de la dècada del 1980. Amb el CSKA va guanyar tres lligues i tres copes, i va arribar a les semifinals de la Recopa.
El 1990 fitxa pel FC Porto, on s'està durant quatre campanyes, tot guanyant la lliga portuguesa en dues ocasions. Posteriorment passa pel Deportivo de La Corunya (sense massa fortuna), Bayern de Múnic (equip amb el qual assoleix la Copa de la UEFA del 96), Fenerbahce SK i UANL Tigres, on marca 7 gols en 15 partits. Després del seu pas per la lliga mexicana, el rendiment de Kostadinov decau i ja no disputarà massa minuts ni al CSKA Sofia ni al 1. FSV Mainz 05, el seu darrer club, el 1999.

## Selecció

Kostadinov va disputar un total de 70 partits amb la selecció de futbol de Bulgària, entre 1988 i 1998. Va marcar fins a 26 gols.
Va ser clau en la classificació del seu país per al Mundial dels Estats Units 1994, quan va fer els dos gols en el matx decisiu front França, el segon en el darrer minut que donava la victòria i el passi al seu equip. A la cita nord-americana, la selecció búlgara va assolir les semifinals. Kostadinov va jugar set partits, però sense marcar.
També va formar part del combinat del seu país a l'Eurocopa d'Anglaterra de 1996 i al Mundial de França de 1998.
# Lliga guineana de futbol

La Lliga guineana de futbol (Guinée Championnat National) és la màxima competició futbolística de Guinea, organitzada per la Fédération Guinéenne de Football. Va ser creada l'any 1965.

## Equips participants

Alguns dels equips participants al campionat són:
* Horoya Athlétique Club, Conakry
* Hafia Football Club, Conakry
* Association Sportive Kaloum Star, Conakry
* Fello Star, Labé
* Satellite Football Club, Conakry
* AS des Forces Armées de Guinée, Conakry

## Historial

Font:

### Abans de la independència

* 1937: Jeanne d'Arc Conakry
* 1938: Jeanne d'Arc Conakry
* 1939: Jeanne d'Arc Conakry
* 1940-46: desconegut
* 1947: Racing Club de Conakry
* 1948: Racing Club de Conakry
* 1949: Racing Club de Conakry
* 1950: Société Sportive de Guinée
* 1951: Société Sportive de Guinée
* 1952: Société Sportive de Guinée
* 1953: Racing Club de Conakry
* 1954: desconegut
* 1955: Société Sportive de Guinée
* 1956: Société Sportive de Guinée
* 1957: Société Sportive de Guinée

### Després de la independència

* 1965: Conakry I (1)
* 1965-66: Conakry II (1)
* 1966-67: Conakry II (2)
* 1967-68: Conakry II (3)
* 1968-69: Conakry I (2)
* 1970: Conakry I (3)
* 1971: Hafia FC (4)
* 1972: Hafia FC (5)
* 1973: Hafia FC (6)
* 1974: Hafia FC (7)
* 1975: Hafia FC (8)
* 1976: Hafia FC (9)
* 1977: Hafia FC (10)
* 1978: Hafia FC (11)
* 1979: Hafia FC (12)
* 1980: AS Kaloum Star (4)
* 1981: AS Kaloum Star (5)
* 1982: Hafia FC (13)
* 1983: Hafia FC (14)
* 1984: AS Kaloum Star (6)
* 1985: Hafia FC (15)
* 1986: Horoya AC (1)
* 1987: AS Kaloum Star (7)
* 1988: Horoya AC (2)
* 1989: Horoya AC (3)
* 1990: Horoya AC (4)
* 1991: Horoya AC (5)
* 1992: Horoya AC (6)
* 1993: AS Kaloum Star (8)
* 1994: Horoya AC (7)
* 1995: AS Kaloum Star (9)
* 1996: AS Kaloum Star (10)
* 1997: cancel·lada
* 1998: AS Kaloum Star (11)
* 1999: no es disputà
* 2000: Horoya AC (8)
* 2001: Horoya AC (9)
* 2002: Satellite FC (1)
* 2003: ASFAG Conakry (1)
* 2004: cancel·lada per problemes financers
* 2005: Satellite FC (2)
* 2006: Fello Star (1)
* 2007: AS Kaloum Star (12)
* 2008: Fello Star (2)
* 2008-09: Fello Star (3)
* 2009-10: Fello Star (4)
* 2010-11: Horoya AC (10)
* 2011-12: Horoya AC (11)
* 2013: Horoya AC (12)
* 2013-14: AS Kaloum Star (13)
* 2014-15: Horoya AC (13)
* 2015-16: Horoya AC (14)
* 2016-17: Horoya AC (15)
* 2017-18: Horoya AC (16)
* 2018-19: Horoya AC (17)
* 2019-20: Horoya AC (18)
* 2020-21: Horoya AC (19)
* 2021-22: Horoya AC (20)
* 2022-23: Hafia FC (16)

## Referències

* ↑ «Guinea: List of champions».
* ↑ «Ligue 1 : Et le Horoya est encore sacré champion de Guinée», 16-06-2021.
* ↑ «HAC – HAFIA : Les coaches se complimentent», 25-04-2022.

## Enllaços externs

* RSSSF
# Batalla d'Uji (1221)

La tercera batalla d'Uji va ser la batalla principal de la Guerra Jokyu al Japó. Les forces del shogunat liderades per Hōjō Yoshitoki buscava entrar a Kyoto i expulsar l'Emperador Go-Toba. Les forces de l'emperador, juntament amb sohei (monjos guerrers) del mont Hiei van voler fer la seva darrera defensa al pont cap a Kyoto. Les forces del shogunat van atacar tota la línia des d'Uji fins a Seta i les forces imperials van aguantar per diverses hores fins que finalment van cedir i l'exèrcit del shogun van entrar fins a la ciutat vencent a les forces rebels restants.

## Referències

* ↑ Els dies 13 i 14 del sext mes lunar del calendari japonès.

## Bibliografia

* Sansom, George (1958). A History of Japan to 1334. Stanford, California: Stanford University Press.
# Diamant de Nova Guinea

El diamant de Nova Guinea (Erythrura papuana) és un ocell de la família dels estríldids (Estrildidae).

## Hàbitat i distribució

Habita praderies i vegetació secundària de les muntanyes de Nova Guinea, des del Vogelkop fins les disctrictes del sud-est.

## Referències

* ↑ «Diamant de Nova Guinea». Cercaterm. TERMCAT, Centre de Terminologia. Rev. 20/01/2022(català)
# Xavier Escaich i Ferrer

Xavier Escaich i Ferrer (Castelldefels, 6 de setembre de 1968) és un exfutbolista català de la dècada dels 1990. Va militar en el RCD Espanyol de Barcelona, Sporting de Gijón, FC Barcelona i Albacete Balompié entre d'altres. Ocupava la posició de davanter centre, però mai va assolir grans fites golejadores.
Després de la seva retirada va ser involucrat en un cas de presumpta corrupció política en la localitat barcelonina de Cabrils.

## Referències

* ↑ La Fiscalia investiga una presumpta xarxa de corrupció a Cabrils - Diari El Mundo (castellà)

## Enllaços externs

* Estadístiques a Primera divisió (castellà)
* Breu biografia del jugador Arxivat 2008-11-19 a Wayback Machine. (castellà)